[**FPDF บทที่ 11 พิมพ์ข้อความลงไปในเอกสารด้วยคำสั่ง text**](http://www.select2web.com/fpdf/fpdf-lesson-11.html)

ในบรรดาคำสั่งในการพิมพ์ข้อความลงไปในเอกสาร pdf ที่ fpdf เตรียมไว้ให้ 4 คำสั่ง คือ Text , Write , Cell , MultiCell คำสั่ง Text เป็นคำสั่งที่เรียบง่ายที่สุด คำสั่งนี้เหมาะที่จะใช้ในการพิมพ์ข้อความสั้นๆ เพราะว่ามันจะไม่ขึ้นบรรทัดใหม่ให้อัตโนมัติ ลองดูวิธีการใช้งานครับ แล้วผมจะอธิบายคำสั่ง ตอนท้าย

[Live Demo](http://www.select2web.com/demo/fpdf-lesson-11.php)

|  |
| --- |
| **<?php**  define('FPDF\_FONTPATH','font/');   require('fpdf.php');   $pdf=**new** FPDF();    *// เพิ่มฟ้อนต์ภาษาไทยเข้ามา ตัวธรรมดา กำหนด ชื่อ เป็น angsana*  $pdf->AddFont('angsana','','angsa.php');    *//สร้างหน้าเอกสาร*  $pdf->AddPage();    *// กำหนดฟ้อนต์ที่จะใช้ อังสนา ตัวธรรมดา ขนาด 14*  $pdf->SetFont('angsana','',14);    *// พิมพ์ข้อความลงเอกสาร*  $pdf->Text( 10 , 10 , iconv( 'UTF-8','cp874' , 'ครั้งแรกที่ผมศึกษาตัว fpdf  ผมมองมันไม่ค่อยจะออกว่าจะพิมพ์ข้อความลงไปตรงนั้นตรงนี้ได้อย่างไร มันเหมือนเอกสารเวิร์ดมั้ย ที่ถ้าหากเราจะให้ข้อความมันเริ่มจากบรรทัดที่ 3  เราจะต้องเคาะขึ้นบรรทัดใหม่ 3 ครั้งก่อน แล้วค่อยพิมพ์ แล้วถ้าเราไม่ได้พิมพ์ไปทีละบรรทัดล่ะ เช่น อยากให้มันพิมพ์ตรงนั้นนิด ตรงนี้หน่อย ทำไง  หลังจากพยายามทำความเข้าใจอยู่พักนึง ผมจึงได้ข้อสรุปว่า การพิมพ์ข้อความลงไปในเอกสาร pdf ด้วย fpdf นั้น เหมือนการใช้กล่องข้อความของเอกสารเวิร์ดมากกว่า  ที่มีข้อความอยู่ในกล่อง แล้วลากไปลากมาให้ข้อความนั้นแสดงในตำแหน่งที่ต้องการ' ) );    $pdf->Output();  **?>** |

สาเหตุที่ผมใช้ข้อความย้าวยาว ในคำสั่ง Text ก็เพื่อให้ท่านๆเห็นกับตาว่ามันไม่ปัดขึ้นบรรทัดใหม่ให้อัตโนมัติ

**Text(float x, float y, string txt)**

*คำอธิบาย*

สำหรับพิมพ์ข้อความลงในเอกสาร pdf คำสั่งนี้ จะไม่สนกั้นหน้า กั้นหลัง มุมซ้ายมือบน เป็นพิกัด 0,0

*พารามิเตอร์*

x : (ตัวเลข) พิกัดในแกน x แนวนอน  
y : (ตัวเลข) พิกัดในแกน y แนวตั้ง  
txt : (ตัวหนังสือ) ข้อความที่ต้องการพิมพ์